CELEX: 32016R2054
Language: hu
Date: 2016-11-22 00:00:00
Title: A Bizottság (EU) 2016/2054 végrehajtási rendelete (2016. november 22.) a 2305/2003/EK, a 969/2006/EK és az 1067/2008/EK rendelettől, az (EU) 2015/2081 végrehajtási rendelettől, az 1964/2006/EK rendelettől, a 480/2012/EU végrehajtási rendelettől, az 1918/2006/EK rendelettől, valamint az (EU) 2016/605 végrehajtási rendelettől a gabonafélékre, a rizsre és az olívaolajra vonatkozó vámkontingensek keretében történő 2017. évi behozatali engedélyek benyújtásának és kibocsátásának időpontja tekintetében való eltérésről, és a 951/2006/EK rendelettől a kvótán kívüli cukor és izoglükóz ágazatára vonatkozó 2017. évi kiviteli engedélyek kibocsátási időpontja tekintetében való eltérésről

25.11.2016   
            
            
               HU
            
            
               Az Európai Unió Hivatalos Lapja
            
            
               L 319/3
            
         A BIZOTTSÁG (EU) 2016/2054 VÉGREHAJTÁSI RENDELETE
   (2016. november 22.)
   a 2305/2003/EK, a 969/2006/EK és az 1067/2008/EK rendelettől, az (EU) 2015/2081 végrehajtási rendelettől, az 1964/2006/EK rendelettől, a 480/2012/EU végrehajtási rendelettől, az 1918/2006/EK rendelettől, valamint az (EU) 2016/605 végrehajtási rendelettől a gabonafélékre, a rizsre és az olívaolajra vonatkozó vámkontingensek keretében történő 2017. évi behozatali engedélyek benyújtásának és kibocsátásának időpontja tekintetében való eltérésről, és a 951/2006/EK rendelettől a kvótán kívüli cukor és izoglükóz ágazatára vonatkozó 2017. évi kiviteli engedélyek kibocsátási időpontja tekintetében való eltérésről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a GATT XXIV. cikkének (6) bekezdése alapján folytatott tárgyalások eredményeként összeállított CXL. jegyzékben meghatározott engedmények végrehajtásáról szóló, 1996. június 18-i 1095/96/EK tanácsi rendeletre (1) és különösen annak 1. cikkére,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (2), és különösen annak 20. cikke n) pontjára, 144. cikke g) pontjára és 187. cikke e) pontjára,
   mivel:
   
               (1)
            
            
               A 2305/2003/EK (3), a 969/2006/EK (4), az 1067/2008/EK (5) bizottsági rendelet és az (EU) 2015/2081 bizottsági végrehajtási rendelet (6) különös rendelkezéseket ír elő az árpának a 09.4126 tételszámú vámkontingens keretében történő behozatalához, a kukoricának a 09.4131 tételszámú vámkontingens keretében történő behozatalához, a kiválótól eltérő minőségű közönséges búzának a 09.4123, a 09.4124, a 09.4125 és a 09.4133 tételszámú vámkontingens keretében történő behozatalához, valamint egyes Ukrajnából származó gabonaféléknek a 09.4306, a 09.4307 és a 09.4308 tételszámú vámkontingens keretében történő behozatalához szükséges engedélyek iránti kérelmek benyújtására és ezen engedélyek kibocsátására.
            
         
               (2)
            
            
               Az 1964/2006/EK bizottsági rendelet (7) és a 480/2012/EU bizottsági végrehajtási rendelet (8) különös rendelkezéseket ír elő a Bangladesből származó rizsnek a 09.4517 tételszámú vámkontingens keretében történő behozatalához és a törmelékrizsnek a 09.4079 tételszámú vámkontingens keretében történő behozatalához szükséges engedélyek iránti kérelmek benyújtására és ezen engedélyek kibocsátására.
            
         
               (3)
            
            
               Az 1918/2006/EK bizottsági rendelet (9) és az (EU) 2016/605 bizottsági végrehajtási rendelet (10) különös rendelkezéseket ír elő a Tunéziából származó olívaolajnak a rendelkezésre álló vámkontingens keretében történő behozatalához szükséges engedélyek iránti kérelmek benyújtására és ezen engedélyek kibocsátására.
            
         
               (4)
            
            
               Figyelemmel a 2017. évi munkaszüneti napokra, az érintett kontingensmennyiségek betartása érdekében bizonyos időszakokban helyénvaló a behozatali engedélyek iránti kérelmek benyújtásának és ezen engedélyek kibocsátásának időpontja tekintetében eltérni a 2305/2003/EK, a 969/2006/EK és az 1067/2008/EK rendelettől, az (EU) 2015/2081 végrehajtási rendelettől, az 1964/2006/EK rendelettől, a 480/2012/EU végrehajtási rendelettől, az 1918/2006/EK rendelettől és az (EU) 2016/605 végrehajtási rendelettől.
            
         
               (5)
            
            
               A 951/2006/EK bizottsági rendelet (11) 7d. cikkének (1) bekezdése értelmében a kvótán kívüli cukor és izoglükóz kivitelére vonatkozó engedélyeket az engedélykérelmek benyújtásának hetét követő péntektől bocsátják ki, feltéve, hogy a Bizottság ebben az időszakban nem hoz semmilyen különös intézkedést.
            
         
               (6)
            
            
               Tekintettel a 2017. évi munkaszüneti napokra és azok következményeire az Európai Unió Hivatalos Lapjának megjelenésére nézve, a kérelmek benyújtása és az engedélyek kiállítása közötti időszak túl rövid a piac megfelelő irányításának biztosításához. Ezért ezt az időszakot meg kell hosszabbítani.
            
         
               (7)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
         ELFOGADTA EZT A RENDELETET:
   1. cikk
   Gabonafélék
   (1)   A 2305/2003/EK rendelet 3. cikke (1) bekezdésének második albekezdésétől eltérve 2017. december 15-én pénteken, brüsszeli idő szerint 13 óra után nem nyújtható be az árpának a 09.4126 tételszámú vámkontingens keretében történő behozatalára vonatkozó engedélykérelem a 2017. évre.
   (2)   A 2305/2003/EK rendelet 3. cikke (4) bekezdésének első albekezdésétől eltérve az árpának a 09.4126 tételszámú vámkontingens keretében történő behozatalára vonatkozó, az e rendelet I. mellékletében megjelölt időszakokban kérelmezett, a 2017. évre vonatkozó engedélyeket az ugyanezen mellékletben megjelölt időpontokban bocsátják ki, az 1301/2006/EK rendelet (12) 7. cikkének (2) bekezdése alapján elfogadott intézkedésekre is figyelemmel.
   (3)   A 969/2006/EK rendelet 4. cikke (1) bekezdésének második albekezdésétől eltérve 2017. december 15-én pénteken, brüsszeli idő szerint 13 óra után nem nyújtható be a kukoricának a 09.4131 tételszámú vámkontingens keretében történő behozatalára vonatkozó engedélykérelem a 2017. évre.
   (4)   A 969/2006/EK rendelet 4. cikke (4) bekezdésének első albekezdésétől eltérve a kukoricának a 09.4131 tételszámú vámkontingens keretében történő behozatalára vonatkozó, az e rendelet I. mellékletében megjelölt időszakokban kérelmezett engedélyeket az ugyanezen mellékletben megjelölt időpontokban bocsátják ki a 2017. évre, az 1301/2006/EK rendelet 7. cikkének (2) bekezdése alapján elfogadott intézkedésekre is figyelemmel.
   (5)   Az 1067/2008/EK rendelet 4. cikke (1) bekezdésének második albekezdésétől eltérve 2017. december 15-én pénteken, brüsszeli idő szerint 13 óra után nem nyújtható be a kiválótól eltérő minőségű közönséges búzának a 09.4123, a 09.4124, a 09.4125 és a 09.4133 tételszámú vámkontingens keretében történő behozatalára vonatkozó engedélykérelem a 2017. évre.
   (6)   Az 1067/2008/EK rendelet 4. cikke (4) bekezdésének első albekezdésétől eltérve a kiválótól eltérő minőségű közönséges búzának a 09.4123, a 09.4124, a 09.4125 és a 09.4133 tételszámú vámkontingens keretében történő behozatalára vonatkozó, az e rendelet I. mellékletében megjelölt időszakokban kérelmezett engedélyeket az ugyanezen mellékletben megjelölt időpontokban bocsátják ki a 2017. évre, az 1301/2006/EK rendelet 7. cikkének (2) bekezdése alapján elfogadott intézkedésekre is figyelemmel.
   (7)   Az (EU) 2015/2081 rendelet 2. cikke (1) bekezdésének második albekezdésétől eltérve 2017. december 15-én pénteken, brüsszeli idő szerint 13 óra után nem nyújtható be az Ukrajnából származó gabonaféléknek a 09.4306, a 09.4307 és a 09.4308 tételszámú vámkontingens keretében történő behozatalára vonatkozó engedélykérelem a 2017. évre.
   (8)   Az (EU) 2015/2081 rendelet 2. cikke (3) bekezdésétől eltérve az Ukrajnából származó gabonaféléknek a 09.4306, a 09.4307 és a 09.4308 tételszámú vámkontingens keretében történő behozatalára vonatkozó, az e rendelet I. mellékletében megjelölt időszakokban kérelmezett engedélyeket az ugyanezen mellékletben megjelölt időpontokban bocsátják ki a 2017. évre, az 1301/2006/EK rendelet 7. cikkének (2) bekezdése alapján elfogadott intézkedésekre is figyelemmel.
   2. cikk
   Rizs
   (1)   Az 1964/2006/EK rendelet 4. cikke (3) bekezdésének első albekezdésétől eltérve 2017. december 8-án pénteken, brüsszeli idő szerint 13 óra után nem nyújtható be a Bangladesből származó rizsnek a 09.4517 tételszámú vámkontingens keretében történő behozatalára vonatkozó engedélykérelem a 2017. évre.
   (2)   Az 1964/2006/EK rendelet 5. cikke (2) bekezdésétől eltérve a Bangladesből származó rizsnek a 09.4517 tételszámú vámkontingens keretében történő behozatalára vonatkozó, az e rendelet II. mellékletében megjelölt időszakokban kérelmezett engedélyeket az ugyanezen mellékletben megjelölt időpontokban bocsátják ki a 2017. évre, az 1301/2006/EK rendelet 7. cikkének (2) bekezdése alapján elfogadott intézkedésekre is figyelemmel.
   (3)   A 480/2012/EU végrehajtási rendelet 2. cikke (1) bekezdésének harmadik albekezdésétől eltérve 2017. december 8-án pénteken, brüsszeli idő szerint 13 óra után nem nyújtható be a törmelékrizsnek a 09.4079 tételszámú vámkontingens keretében történő behozatalára vonatkozó engedélykérelem a 2017. évre.
   (4)   A 480/2012/EU rendelet 3. cikke (2) bekezdésétől eltérve a törmelék rizsnek a 09.4079 tételszámú vámkontingens keretében történő behozatalára vonatkozó, az e rendelet II. mellékletében megjelölt időszakokban kérelmezett engedélyeket az ugyanezen mellékletben megjelölt időpontokban bocsátják ki a 2017. évre, az 1301/2006/EK rendelet 7. cikkének (2) bekezdése alapján elfogadott intézkedésekre is figyelemmel.
   3. cikk
   Olívaolaj
   (1)   Az 1918/2006/EK rendelet 3. cikkének (1) bekezdésétől eltérve 2017. december 12., kedd után nem nyújtható be a Tunéziából származó olívaolaj behozatalára vonatkozó engedélykérelem.
   (2)   Az 1918/2006/EK rendelet 3. cikkének (3) bekezdésétől eltérve a Tunéziából származó olívaolaj behozatalára vonatkozó, az e rendelet III. mellékletében megjelölt időszakokban kérelmezett engedélyeket az ugyanezen mellékletben megjelölt időpontokban bocsátják ki, az 1301/2006/EK rendelet 7. cikkének (2) bekezdése alapján elfogadott intézkedésekre is figyelemmel.
   4. cikk
   A kvótán kívüli cukor és izoglükóz
   A 951/2006/EK rendelet 7d. cikkének (1) bekezdésétől eltérve a kvótán kívüli cukor és izoglükóz kivitelére vonatkozó, az e rendelet IV. mellékletében megjelölt időszakokban kérelmezett engedélyeket az ugyanezen mellékletben megjelölt időpontokban bocsátják ki, figyelembe véve – adott esetben – az említett rendelet 9. cikkének (1) és (2) bekezdésében előírt különös intézkedéseket.
   5. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ez a rendelet 2018. január 1-jén hatályát veszti.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. november 22-én.
      
         
            a Bizottság részéről,
         
         
            az elnök nevében,
         
         Jerzy PLEWA
         
            főigazgató
         
         
            Mezőgazdasági és Vidékfejlesztési Főigazgatóság
         
      
   
   
      (1)  HL L 146., 1996.6.20., 1. o.
   
   
      (2)  HL L 347., 2013.12.20., 671. o.
   
   
      (3)  A Bizottság 2003. december 29-i 2305/2003/EK rendelete a harmadik országokból származó árpa behozatalára vonatkozó közösségi vámkontingens megnyitásáról és kezeléséről (HL L 342., 2003.12.30., 7. o.).
   
      (4)  A Bizottság 2006. június 29-i 969/2006/EK rendelete a harmadik országokból származó kukorica behozatalára vonatkozó közösségi vámkontingens megnyitásáról és kezeléséről (HL L 176., 2006.6.30., 44. o.).
   
      (5)  A Bizottság 2008. október 30-i 1067/2008/EK rendelete a harmadik országokból származó, a kiválótól eltérő minőségű közönséges búzára vonatkozó közösségi vámkontingensek megnyitásáról és kezeléséről, valamint az 1234/2007/EK tanácsi rendelettől való eltérésről (kodifikált változat) (HL L 290., 2008.10.31., 3. o.).
   
      (6)  A Bizottság 2015. november 18-i (EU) 2015/2081 végrehajtási rendelete egyes Ukrajnából származó gabonafélékre vonatkozó behozatali vámkontingensek megnyitásáról és kezeléséről (HL L 302., 2015.11.19., 81. o.).
   
      (7)  A Bizottság 2006. december 22-i 1964/2006/EK rendelete a Bangladesből származó rizs behozatali kontingensének a 3491/90/EGK tanácsi rendelettel összhangban történő megnyitására és kezelésére vonatkozó szabályok megállapításáról (HL L 408., 2006.12.30., 19. o.).
   
      (8)  A Bizottság 2012. június 7-i 480/2012/EU végrehajtási rendelete az 1901 10 00 KN-kód alá tartozó élelmiszer-készítmények előállításához felhasználandó, az 1006 40 00 KN-kód alá tartozó törmelékrizs vámkontingensének megnyitásáról és kezeléséről (HL L 148., 2012.6.8., 1. o.).
   
      (9)  A Bizottság 2006. december 20-i 1918/2006/EK rendelete a Tunéziából származó olívaolaj vámkontingenseinek megnyitásáról és kezeléséről (HL L 365., 2006.12.21., 84. o.).
   
      (10)  A Bizottság 2016. április 19-i (EU) 2016/605 végrehajtási rendelete a Tunéziából származó olívaolaj ideiglenes vámkontingensének megnyitásáról és kezeléséről, valamint az 1918/2006/EK rendelet módosításáról (HL L 104., 2016.4.20., 11. o.).
   
      (11)  A Bizottság 2006. június 30-i 951/2006/EK rendelete a cukorágazatban harmadik országokkal folytatott kereskedelem tekintetében a 318/2006/EK tanácsi rendelet végrehajtására vonatkozó részletes szabályok megállapításáról (HL L 178., 2006.7.1., 24. o.).
   
      (12)  A Bizottság 2006. augusztus 31-i 1301/2006/EK rendelete az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról (HL L 238., 2006.9.1., 13. o.)
   
      I. MELLÉKLET
      
                  A gabonafélék behozatalára vonatkozó engedélykérelmek benyújtási időszaka
               
               
                  A kibocsátás időpontja
               
            
                  2017. április 7. péntek, brüsszeli idő szerint 13 órától április 14. péntek, brüsszeli idő szerint 13 óráig
               
               
                  2017. április 24., hétfőt követő első munkanap
               
            
                  2017. április 28. péntek, brüsszeli idő szerint 13 órától május 5. péntek, brüsszeli idő szerint 13 óráig
               
               
                  2017. május 15., hétfőt követő első munkanap
               
            
                  2017. augusztus 4. péntek, brüsszeli idő szerint 13 órától augusztus 11. péntek, brüsszeli idő szerint 13 óráig
               
               
                  2017. augusztus 21., hétfőt követő első munkanap
               
            
                  2017. október 20. péntek, brüsszeli idő szerint 13 órától október 27. péntek, brüsszeli idő szerint 13 óráig
               
               
                  2017. november 6., hétfőt követő első munkanap
               
            
   
      II. MELLÉKLET
      
                  A rizs behozatalára vonatkozó engedélykérelmek benyújtási időszaka
               
               
                  A kibocsátás időpontja
               
            
                  2017. április 7. péntek, brüsszeli idő szerint 13 órától április 14. péntek, brüsszeli idő szerint 13 óráig
               
               
                  2017. április 27., csütörtököt követő első munkanap
               
            
                  2017. április 21. péntek, brüsszeli idő szerint 13 órától április 28. péntek, brüsszeli idő szerint 13 óráig
               
               
                  2017. május 11., csütörtököt követő első munkanap
               
            
                  2017. április 28. péntek, brüsszeli idő szerint 13 órától május 5. péntek, brüsszeli idő szerint 13 óráig
               
               
                  2017. május 18., csütörtököt követő első munkanap
               
            
                  2017. május 26. péntek, brüsszeli idő szerint 13 órától június 2. péntek, brüsszeli idő szerint 13 óráig
               
               
                  2017. június 15., csütörtököt követő első munkanap
               
            
                  2017. augusztus 4. péntek, brüsszeli idő szerint 13 órától augusztus 11. péntek, brüsszeli idő szerint 13 óráig
               
               
                  2017. augusztus 24., csütörtököt követő első munkanap
               
            
                  2017. október 20. péntek, brüsszeli idő szerint 13 órától október 27. péntek, brüsszeli idő szerint 13 óráig
               
               
                  2017. november 9., csütörtököt követő első munkanap
               
            
   
      III. MELLÉKLET
      
                  Az olívaolaj behozatalára vonatkozó engedélykérelmek benyújtási időszaka
               
               
                  A kibocsátás időpontja
               
            
                  2017. április 10., hétfő vagy 11., kedd
               
               
                  2017. április 21., pénteket követő első munkanap
               
            
                  2017. május 22., hétfő vagy 23., kedd
               
               
                  2017. június 1., pénteket követő első munkanap
               
            
                  2017. július 17., hétfő vagy 18., kedd
               
               
                  2017. július 26., szerdát követő első munkanap
               
            
                  2017. október 30., hétfő vagy 31., kedd
               
               
                  2017. november 9., csütörtököt követő első munkanap
               
            
   
      IV. MELLÉKLET
      
                  A kvótán kívüli cukor és izoglükóz kivitelére vonatkozó engedélykérelmek benyújtási időszaka
               
               
                  A kibocsátás időpontja
               
            
                  2017. május 1-től (hétfő) 5-ig (péntek)
               
               
                  2017. május 15., hétfőt követő első munkanap
               
            
                  2017. augusztus 7-től (hétfő) 11-ig (péntek)
               
               
                  2017. augusztus 21., hétfőt követő első munkanap